Prærieapachene forente seg med kiowa omkring 1700. Kiowa og prærieapacher fikk så mange hester at de kunne gå over til en bøffeljagende præriekultur omkring 1725. Dette forandret deres sosiale struktur, slik at skiller i formue og status oppstod. Et lederskapshierarki oppstod, som skapte en forent stammekonføderasjon med fellesseremonier og stammeovergripende mannsselskap. Prærieapacherne inngikk som en av de syv understammene i denne stammekonføderasjon. Til tross for dette nære forbund med kiowaindianerne, som varte til reservatslivet begynte i 1875, beholdt prærieapachene sin språklige og sosiokulturelle identitet.